 «Солтүстік Қазақстан облысы Тайынша ауданы Абай ауылдық округінің 2022-2024 жылдарға арналған бюджетін бекіту туралы»  Солтүстік Қазақстан облысы Тайынша ауданы мәслихатының шешімінің жобасына 
Пресс – релиз

Осы нормативтік - құқықтық актіні қабылдау қажеттілігінің негіздемесі Қазақстан Республикасының 2008 жылғы 4 желтоқсандағы Бюджет Кодексінің 9 және 75-баптары, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6-бабы болып табылады.
Мәслихаттың осы шешімді қабылдаудың мақсаты-мемлекеттік органның міндеттерін іске асыру, ауылдық округтің әлеуметтік-экономикалық даму бағдарламаларының орындалуын қаржылық қамтамасыз ету.
Абай ауылдық округінің 2022-2024 жылдарға арналған бюджет кірістері Қазақстан Республикасы Салық кодексінің ережелерін және басқа да нормативтік-құқықтық актілерді ескере отырып, 2019-2020 жылдардағы есептелінген және төленген салық сомалары, 2021 жылғы бағалау есепке алынып, 2008 жылғы 4 желтоқсандағы Қазақстан Республикасы Бюджет кодексінің 52-1-бабының негізінде есептелген. 
Абай ауылдық округінің 2022 жылға арналған бюджет түсімдерінің болжамды көлемі – 9361 мың теңге, 2023 жылға – 9494 мың теңге, 2024 жылға – 9636 мың теңге сомасында белгіленді.  
2022 жылға аудандық бюджеттен – 10998 мың теңге, 2023 жылға – 11558 мың теңге, 2024 жылға – 11737 мың теңге сомасында субвенция түсімі жоспарлануда.    
Абай ауылдық округі бюджетінің жалпы көлемі 2021 жылға – 20359 мың теңгені, 2022 жылға – 21052 мың теңгені, 2023 жылға – 21373 мың теңгені құрайды.
Нормативтік-құқықтық актінің жобасын қабылдау теріс әлеуметтік-экономикалық және/немесе құқықтық салдарға әкеп соқпайды.
Шешім жобасы «Электрондық үкімет» порталында ашық НҚА бөлімінде орналастырылған.


Ауылдық округ әкімі                                                     Б. Досмұханов

